มีอะไรกับแฟนหนึ่งครั้งใส่ถุงยางอนามัยถุงยางไม่มีการรั่วซึมใดๆครับ มีการล้างออกแล้วปัสสะวะหนึ่งครั้ง หลังจากนั้นได้ไปนอนพักประมาณ 50-1 ชั่วโมง แล้วได้มีอะไรต่ออีกครั้งแต่ใส่ถุงกลับด้าน ตอนแรกพยายามรูดลงแต่รูดไม่ได้เลยถอดออกมาใส่ใหม่ มีโอกาสที่น้ำเชื้อจากครั้งแรกจะติดอยู่ที่ปลายถุงที่เรากลับด้านหรือโอากาสในการตั้งครรภ์มากน้อยแค่ไหนครับ
สวัสดีค่ะ การใช้ถุงยางอนามัยเพศชายที่ถูกต้องนั้นควรเลือกถุงยางอนามัยที่เหมาะกับขนาดอวัยวะเพศ และไม่หมดอายุ ก่อนใช้ให้ฉีกซองถุงยางอย่างระมัดระวัง ไม่ให้เกิดการฉีกขาด สวมถุงยางอนามัยขณะที่อวัยวะเพศแข็งตัวเต็มที่เท่านั้น ควรไล่ฟองอากาศที่ปลายถุงยางก่อนใช้ และหลังจากการมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอกการใส่ถุงยางอนามัยกลับด้านนั้น อาจจะทำให้ประสิทธิภาพของถุงยางลดลงได้ ดังนั้นมีโอกาสตั้งครรภ์ได้มากขึ้น แต่หากใส่ถุงยางอนามัยป้องกันเอาไว้ตลอด โอกาสตั้งครรภ์โดยรวมก็ยังค่อนข้างน้อยประมาณ 2%หากไม่สบายใจหรือมีช่วงที่ใส่ผิดด้านค่อนข้างนานนั้น แนะนำการใช้ยาคุมฉุกเฉินเพื่อป้องกันการตั้งครรภ์ร่วมไปด้วย โดยควรใช้ภายใน 72 ชั่วโมงหลังการมีเพศสัมพันธ์ และให้สังเกตรอบเดือนหรือยืนยันการตั้งครรภ์หลังการใช้ยาอีกครั้ง